kombinácia prípravkov na hnačku
Dobrý večer, môžem skombinovať Tasectan kids, enterol prášok a enterinu? Ak áno, v akých časových odstupoch? Dcéra má 13 mesiacov. Ďakujem.
Dobrý deň,
ďakujeme za Vašu otázku.
Súčasné užívanie zdravotníckej pomôcky Tasectan, lieku Enterol a výživového doplnku Enterina sa javí byť bezpečné bez nutnosti časového odstupu. Vzhľadom na to, že zdravotnícke pomôcky ani výživové doplnky nepodliehajú klinickému skúšaniu, prípadné interakcie nemuseli byť pozorované. Ak však liečba Tasectanom nepriniesla požadovaný účinok, odporúčam ďalší postup konzultovať s ošetrujúcim pediatrom.
Prajem skorú úľavu od ťažkostí.
S pozdravom
PharmDr. Veronika Kiabová